text: В село Извор организират конкурс за традиционна великденска трапеза | Град Радомир
  Начало » Блогове » radomironline1's blog
  В село Извор организират конкурс за традиционна великденска трапеза
  Изпратено от radomironline1 на Вт., 14/04/2011 - 12:10
  На 20 април 2011 г. от 11.30 ч. в НЧ "Отец Паисий – 1927" с. Извор ще се проведе Втори регионален конкурс за традиционна великденска трапеза "Червен, червен Великден". Организатори на конкурса са Община Радомир и Настоятелството на НЧ "Отец Паисий – 1927". Целта на конкурса е да покаже красотата и богатството на великденския обичай, уменията и вродения естетически усет на българката. Как съжителстват празничните традиции от нашия край със съвременния бит днес. Участниците представят великденска трапеза – козунаци, козуначени рула, писани яйца и украса, като най-оригиналните идеи и вкусни рецепти ще бъдат наградени.
  Участниците ще представят в рамките на десет минути великденски детски игри, традиционен песенен, танцов и словесен фолклор. Участие са заявили 22 колектива от народни читалища в общините Радомир, Ковачевци, Перник, Бобов дол, три училища от община Радомир, детски дом "Радост" с. Дрен, SOS селище с. Дрен.